《湘水怀石甫》
清代·姚柬之

岁晚湘江上，北风吹正哀。灵均千古恨，贾傅一时才。

生事留诗卷，余情托酒杯。堤边逢驿使，不敢寄寒梅。

作者简介：(785—18470清安徽桐城人，字佑之，号伯山，又号檗山。道光二年进士。历河南临漳、广东揭阳知县，至贵州大定知府。因与上官不合引归。在官善决疑案，除赌窟，息盗风，禁止械斗。有《漳水图经》、《绥猺厅志》等。